- Hindi News
- National
- वरिष्ठ नागरिकों के लिए जारी स्कीमों का लाभ उठाने में मिलकर करें सहयोग : सीजेएम विवेक
वरिष्ठ नागरिकों के लिए जारी स्कीमों का लाभ उठाने में मिलकर करें सहयोग : सीजेएम विवेक
महेंद्रगढ़ |वरिष्ठ नागरिकों को सरकार एवं न्यायपालिका द्वारा दी जाने वाली सुविधाएं मुहैया कराने को लेकर मंगलवार को नारनौल से आए सीजेएम विवेक यादव ने महेंद्रगढ़ कोर्ट के सभागार में अधिवक्ताओं, पुलिस विभाग, बीडीपीओ एवं पीएलवी की बैठक ली तथा कहा कि वरिष्ठ नागरिकों के कल्याणार्थ जारी स्कीमों का लाभ उठाने में सहयोग करें।
सीजेएम विवेक यादव ने कहा कि वरिष्ठ नागरिकों की स्कीम को लागू करने के लिए एक स्पेशल वरिष्ठ नागरिकों के रजिस्ट्रेशन के लिए एक मुहिम का आयोजन किया जाए, ताकि वरिष्ठ नागरिकों को कानूनी सुविधाओं की जानकारी मिले तथा वे इसका लाभ उठा सकें। इस रजिस्ट्रेशन मुहिम के नोडल अधिकारी एएसआई महावीर सिंह कनीना पुलिस थाना से टीम के सदस्य एडवोकेट मीनाक्षी यादव पीएलवी ललिता यादव होंगी। उन्होंने कहा कि महेंद्रगढ़ से नोडल अधिकारी एएसआई सहित एडवोकेट रेखा यादव पीएलवी विजय सिंह सहयोग करेंगे। उन्होंने बताया कि सतनाली के लिए नोडल अधिकारी एएसआई कपूर सिंह, एडवोकेट प्रदीप कुमार पिलानिया पीएलवी तरुण कुमार नियुक्त किए गए हैं। इस रजिस्ट्रेशन मुहिम में वरिष्ठ नागरिकों की जानकारी से संबंधित डाटा एकत्रित करके वरिष्ठ नागरिकों को स्कीमों का लाभ पहुंचाया जाएगा। विवेक यादव ने कहा कि इस कार्य में वरिष्ठ नागरिक भी सहयोग करें। उन्होंने सीनियर सिटिजन का आह्वान करते हुए कहा कि वे अपना सीनियर सिटिजन कार्ड अवश्य बनवा लें। इस अवसर पर सीजेएम विवेक यादव ने बीडीपीओ निशा तंवर को निर्देश दिए कि वे ग्राम पंचायतों के माध्यम से सीनियर सिटिजन को स्कीमों का लाभ पहुंचाने के लिए प्रेरित करें।
महेंद्रगढ़. कोर्टके सभागार में बैठक को संबोधित करते सीजेएम विवेक यादव एसडीजेएम एवं उपमंडल विधिक सेवाएं समिति की चेयरपर्सन पूनम कंवर।
tgl_Latn sot_Latn hin_Deva hin_Deva hin_Deva hin_Deva hin_Deva